《江提仓生日二首》
宋代·李新

自应骑鹤下浮丘，雅意人间事俊游。
长久方壶新岁月，飘遥江俊旧风流。
岩椿骨老三千尺，佳气春回十五州。
温诏趋归行有日，此封端是富民侯。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。